Heartstopper

"Heartstopperi" raamatusari on Alice Osemani loodud LGBTQ+ graafiliste romaanide kogu, kuhu kuulub viis raamatut. Viimane raamat ilmus 2023. aasta detsembris.Oseman, Alice. Heartstopper Volume Five. https://aliceoseman.com/graphic-novel/heartstopper-volume-five/ (vaadatud 31. märtsil 2024) "Heartstopper" oli algselt veebikoomiks Tumblri ja Tapase keskkonnasOseman, Alice. The History. https://aliceoseman.com/heartstopper/the-history/ (vaadatud 31. märtsil 2024).

Raamatusarja peategelased on Nick Nelson ja Charlie Spring, kes esimest korda ilmusid Osemani esimeses romaanis "Solitaire", mis ilmus aastal 2014Aroesti, Rachel. 2022. No Drugs, Booze, Sex or Swearing: Will Heartstopper Rewrite the Young Love Rulebook? The Guardian. (vaadatud 31. märtsil 2024). "Heartstopperi" raamatusarja on peetud heaks mitmekülgsete kvääridentiteetide esindajaks, mis ei tugine kahjustavatele stereotüüpidele, millega seostatakse paljude teiste kväärtegelastegaAllen, Melissa. 2023. “In a Romantic Way, Not Just a Friend Way!”: Exploring the Developmental Implications of Positive Depictions of Bisexuality in Alice Oseman’s Heartstopper. Journal of Bisexuality, 23: 2, 197–228. https://doi.org/10.1080/15299716.2022.2153191. . Raamatutes on põhiteemadeks sõprus, kapist välja tulemine ja vaimne tervisCreamer, Ella. 2023. Alice Oseman’s Heartstopper Becomes the UK’s Fastest-selling Graphic Novel Ever. The Guardian, 13. detsember (vaadatud 31. märtsil 2024).

 Webtoon ja raamatusari 
Alice Oseman lisas oma "Heartstopperi" koomiksid Webtooni platvormile 2019. aastal.Oseman, Alice. 25. august, 2019. Twitter. https://twitter.com/AliceOseman/status/1165652207506722816 (vaadatud 31. märtsil 2024) 2018. aastal lõi Oseman Kickstarteri kampaania, et rahastada esimese raamatu väljaandmist. Kampaania eesmärk oli koguda 9000 naela (üle 10 000 euro) ja eesmärk täideti kahe tunniga.Eyre, Charlotte. 2018. Oseman Smashes Comic Crowdfunding Target in Two Hours. The Bookseller, 21. juuni (vaadatud 31. märtsil 2024) "Heartstopperi" esimene raamat ilmus 2019. aastal.Oseman, Alice. Heartstopper Volume One. https://aliceoseman.com/graphic-novel/heartstopper-volume-one/ (vaadatud 31. märtsil 2024) Esimesed 2000 raamatut saatis autor isiklikult oma pereliikmete abiga ostjatele üle maailma kohale.Oseman, Alice. 31. detsember, 2018. Twitter/X postitus. https://twitter.com/AliceOseman/status/1079723954938494977 (vaadatud 31. märtsil 2024)

Alice Osemanil on Webtoonis üle 270 000 jälgijaWebtoon. Alice Oseman. https://www.webtoons.com/en/creator/AliceOseman (vaadatud 31. märtsil 2024) ja "Heartstopperi" veebikoomiksil on üle 2 miljoni jälgija ning üle 500 miljoni lugemiseWebtoon. Heartstopper. https://www.webtoons.com/en/canvas/heartstopper/list?title_no=329660 (vaadatud 31. märtsil 2024). "Heartstopperi" raamatud on üle maailma populaarsed – raamatuid on tõlgitud rohkem kui 30 keelde ja müüdud on üle 8 miljoni. Kolm päeva pärast raamatusarja viienda osa ilmumist oli Ühendkuningriigis müüdud juba üle 60 000 eksemplari.

Viies raamat pidi olema "Heartstopperi" sarja viimane osa, kuid Alice Oseman teatas, et kuues raamat on siiski töös ja see jääb viimaseks osaks.Shaffi, Sarah. 2023. Alice Oseman Reveals Plans for Sixth Volume of Heartstopper Graphic Novels. The Guardian, 5. aprill (vaadatud 31. märtsil 2024)

 Tegelased ja sündmustik 
Raamatusarja peategelased on Nick ja Charlie, kes kohtuvad esimese raamatu alguses ja neist saavad sõbrad ning hiljem saab neist paar – raamatusari järgib nende armastusluguKelleher, Patrick. 2022. Heartstopper Creator Wanted to Show Queer Teens That the Future Is Bright: ‘It Spreads Joy’. PinkNews, 22. aprill (vaadatud 31. märtsil 2024). Mõlemad poisid õpivad Truhami koolis: Nick 11. klassis ja Charlie 10. klassis. Nad kohtuvad, kui nad klassis kõrvuti istuma pannakse, ja neist saavad kiiresti sõbrad.Goodreads. Heartstopper: Volume One. https://www.goodreads.com/book/show/40495957-heartstopper (vaadatud 31. märtsil 2024) 

Raamatusarja kõrvaltegelased on Charlie õde Tori Spring (peategelane Osemani esimeses raamatus "Solitaire") ja Charlie sõbrad Tao Xu, Elle Argent ja Aled Last. Samuti on raamatutegelased Elle’i klassikaaslased tüdrukute koolist: Darcy Olsson ja Tara Jones. Esimeses raamatus on üks tegelane Charlie endine kallim Ben, kes ei ilmu ülejäänud raamatutes. Peale Nicki ja Charlie on raamatusarja paarid veel Tao ja Elle ning Tara ja Darcy.Oseman, Alice. Character Profiles. https://aliceoseman.com/heartstopper/character-profiles/ (vaadatud 31. märtsil 2024)

 Adaptatsioon 
2021. aasta aprillis teatas Oseman, et Netflixi on tulemas samanimeline telesari, mis on loodud raamatute põhjal. Peategelast Charliet mängib Joe Locke ja Nicki kehastab Kit Connor.Oseman, Alice. 26. aprill, 2021. Twitter/X postitus. https://twitter.com/AliceOseman/status/1386637631862329348 (vaadatud 31. märtsil 2024)

"Heartstopperi" sarja esimene hooaeg ilmus 2022. aastal ja see koosnes kaheksast osast. Teine hooaeg ilmus 2023. aastal ja ka see oli kaheksaosaline.Netflix. Heartstopper. https://www.netflix.com/ee/title/81059939,  vaadatud 31. märtsil 2024.  2024. aasta märtsis teatas Netflix, et „Heartstopperi“ sarja kolmas hooaeg esilinastub 2024. aasta oktoobris.Hudspeth, Christopher. 2024. Heartstopper Season 3: Here’s Everything to Know About the Next Chapter. Tudum. (vaadatud 31. märtsil 2024)

 Heartstopperi graafilised romaanid ja lisad 
 "Heartstopper. Volume 1" (2019) 
 "Heartstopper. Volume 2" (2019)
 "Heartstopper. Volume 3" (2020)
 "Heartstopper Colouring Book" (2020)
 "Heartstopper Volume 4" (2021)
 "Heartstopper Yearbook" (2022)
 "Heartstopper. Volume 5" (2023)

 Seotud romaanid 
 "Solitaire" (2014)
 "Nick and Charlie" (2015) 
 "This Winter" (2015)

 Viited 

Kategooria:Raamatusarjad